SMD รับออเดอร์ ATK ทะลัก เล็งผลงานปีนี้เข้าเป้า 1.55 พันลบ.
SMD ส่งชุดตรวจ ATK วางจำหน่ายใน 7-11 รุกขยายฐานลูกค้า ทยอยรับคำสั่งซื้อเพิ่มกว่า 7 ล้านบาท ดันผลงานปีนี้แตะ 1,550 ลบ.ตามเป้า
1 ธ.ค. 2564

ดร.วิโรจน์ วสุศุทธิกุลกานต์ ประธานเจ้าหน้าที่บริหาร บริษัท เซนต์เมด จำกัด (มหาชน) หรือ SMD ผู้ดำเนินธุรกิจจัดจำหน่ายเครื่องมือแพทย์เฉพาะทางด้านระบบการหายใจและช่วยชีวิต เปิดเผยว่า ในช่วงปลายเดือนพฤศจิกายน บริษัทฯ ได้รับคำสั่งซื้อผลิตภัณฑ์ชุดตรวจคัดกรองโควิด-19 แบบเร่งด่วน (SARS-CoV-2 Antigen Rapid Test) หรือ ATK จาก บริษัท ซีพี ออลล์ จำกัด (มหาชน) หรือ CPALL เพื่อนำไปจัดจำหน่ายในร้านสะดวกซื้อเซเว่น อีเลฟเว่น (7-ELEVEN) โดยมียอดคำสั่งซื้อ (ออเดอร์) ทยอยเข้ามาอย่างต่อเนื่องกว่า 7 ล้านบาท ซึ่งจะเข้ามาช่วยสนับสนุนให้ผลการดำเนินงานของบริษัทฯ ในปีนี้แตะ 1,550 ล้านบาท ตามเป้าหมายที่วางไว้ และถือเป็นการขยายฐานกลุ่มลูกค้าบุคคลทั่วไปของ SMD ให้เพิ่มขึ้นต่อเนื่อง